sukhrobnurali/uzbek-legal-corpus huggingface dataset:
HUDUDIY DAVLAT HOKIMIYATI ORGANLARI BOSHQARUV TIZIMINI TAKOMILLASHTIRISH YUZASIDAN QOʻSHIMCHA CHORA-TADBIRLAR TOʻGʻRISIDA
(resolution, 2025-12-16)

Mahalliy ijro etuvchi hokimiyat organlari faoliyati samaradorligini yanada oshirish, hududiy boshqaruv organlariga yuklangan funksional vazifalarning amalga oshirilishi uchun shart-sharoitlar yaratish, shuningdek qishloq tumanlari hokimliklari tuzilmasini maqbullashtirish maqsadida Vazirlar Mahkamasi qaror qiladi: 1. Vazirlar Mahkamasining “Davlat boshqaruvi hududiy organlari tuzilmasini takomillashtirish toʻgʻrisida” 2004-yil 5-yanvardagi 2-son qarori bilan belgilangan (7g-ilova) boshqaruv xodimlari soni doirasida 1-ilovaga muvofiq ayrim qishloq tumanlari hokimliklari tuzilmasiga hokimning birinchi oʻrinbosari — shahar hokimi qoʻshimcha lavozimi kiritilsin. 2. Qoʻrgʻontepa, Romiton, Zomin, Nishon, Sirdaryo, Xazorasp va Sariosiyo tumanlari hokimliklari boshqaruv apparatining 2-ilovaga muvofiq namunaviy tuzilmasi tasdiqlansin. 3. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
INVESTITSIYa LOYIHALARINI ERKIN ALMAShTIRILADIGAN VALYUTADA KREDITLASh TARTIBI TOʻGʻRISIDA NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2017-12-30)

Oʻzbekiston Respublikasining “Valyutani tartibga solish toʻgʻrisida” yangi tahrirdagi Qonuniga muvofiq Oʻzbekiston Respublikasi Markaziy banki Boshqaruvi qaror qiladi: 1. “Investitsiya loyihalarini erkin almashtiriladigan valyutada kreditlash tartibi toʻgʻrisidagi Nizom”ga (1999-yil 22-martda 681-son bilan davlat roʻyxatiga olingan) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan sanadan 10 kun oʻtgach kuchga kiritilsin.
VAKOLATLI BANKLAR TOMONIDAN ERKIN AYRIBOShLANADIGAN VALYUTADA TAQDIM ETUVChIGA BERILADIGAN DEPOZITLARGA DOIR OPERATSIYALARNI AMALGA OShIRISh TARTIBI TOʻGʻRISIDAGI NIZOMGA OʻZGARTIRIShLAR KIRITISh HAQIDA
(resolution, 2009-11-09)

Oʻzbekiston Respublikasining “Valyutani tartibga solish toʻgʻrisida” gi yangi tahrirdagi Qonuniga asosan Oʻzbekiston Respublikasi Markaziy banki Boshqaruvi qaror qiladi: 1. “Vakolatli banklar tomonidan erkin ayirboshlanadigan valyutada taqdim etuvchiga beriladigan depozitlarga doir operatsiyalarni amalga oshirish Nizomi”ga (1999-yil 15-martda 673-son bilan davlat roʻyxatiga olingan) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan sanadan 10 kun oʻtgach kuchga kiritilsin.
OʻZBEKISTON RESPUBLIKASI BANK MUASSASALARIDA VALYUTA BOYLIKLARI BILAN KASSA IShLARINI AMALGA OShIRISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2017-11-24)

Oʻzbekiston Respublikasining “Valyutani tartibga solish toʻgʻrisida”gi yangi tahrirdagi Qonuniga asosan Oʻzbekiston Respublikasi Markaziy banki Boshqaruvi qaror qiladi: 1. “Oʻzbekiston Respublikasi bank muassasalarida valyuta boyliklari bilan olib boriladigan kassa ishi toʻgʻrisida Nizom”ga (1998-yil 3-avgustda 468-son bilan davlat roʻyxatiga olingan) ilovaga* muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatiga olingan sanadan 10 kun oʻtgach kuchga kiritilsin.
OʻZBEKISTON RESPUBLIKASI VAZIRLAR MAHKAMASINING AYRIM QARORLARIGA OʻZGARTIRIShLAR KIRITISh TOʻGʻRISIDA
(resolution, 2021-02-22)

Vazirlar Mahkamasi qaror qiladi: Oʻzbekiston Respublikasi Vazirlar Mahkamasining ilovaga muvofiq ayrim qarorlariga oʻzgartirishlar kiritilsin. 1. Oʻzbekiston Respublikasi Vazirlar Mahkamasining “Viloyatlar va Toshkent shahar hokimliklari apparati tuzilmasini takomillashtirish toʻgʻrisida” 1997-yil 17-iyundagi 301-son qarorida: 4-bandning ikkinchi jumlasi chiqarib tashlansin; 9-band oʻz kuchini yoʻqotgan deb hisoblansin. 2. Oʻzbekiston Respublikasi Vazirlar Mahkamasining “Viloyatlar va Toshkent shahar hokimliklari tashkiliy-kadrlar xizmati maqomini oʻzgartirish toʻgʻrisida” 2000-yil 3-avgustdagi 303-son qarorining 2-bandi oʻz kuchini yoʻqotgan deb hisoblansin.
XOJA AHROR VALIY TAVALLUDINING 600 YILLIGINI NIShONLASh TOʻGʻRISIDA
(resolution, 2021-02-22)

Buyuk Vatandoshimiz, oʻz davrida diyorimizda tinchlik va ahillikni qaror toptirishga, muqaddas islom dini, islom falsafasi rivojiga katta hissa qoʻshgan va boy maʼnaviy meros qoldirgan ulugʻ mutafakkir Xoja Ahror Valiy tavalludining 600 yilligi munosabati bilan Vazirlar Mahkamasi qaror qiladi: 1. Oʻzbekiston musulmonlari idorasi, Din ishlari boʻyicha qoʻmita, Respublika “Maʼnaviyat va maʼrifat” markazi, Amir Temur jamgʻarmasi hamda Samarqand viloyati hokimligining Xoja Ahror Valiy tavalludining 600 yilligini keng nishonlash toʻgʻrisidagi taklifi maʼqullansin. 2. Xoja Ahror Valiy tavalludining 600 yilligiga tayyorgarlik koʻrish va uni oʻtkazish boʻyicha tashkiliy qoʻmita tarkibi ilovaga muvofiq tasdiqlansin. 3. Oʻzbekiston Respublikasi Fanlar akademiyasi Samarqand viloyati hokimligi, Toshkent islom universiteti, Oʻzbekiston musulmonlari idorasi bilan birgalikda: Xoja Ahror Valiy asarlarining qoʻlyozmalari manbalarini keng, xolisona talqin va yondashuvlar asosida oʻrganish, allomaning hayoti va faoliyati haqidagi zamonaviy tadqiqotlarni toʻplash va nashr etish; Samarqand shahrida “Xoja Ahror Valiyning Markaziy Osiyo tarixi va maʼnaviyatida tutgan oʻrni” mavzuida respublika ilmiy-amaliy konferensiyasini oʻtkazish boʻyicha chora-tadbirlar belgilasin. 4. “Oʻzbekkino” milliy agentligiga allomaning hayoti va faoliyatiga bagʻishlangan tarixiy-hujjatli filmni suratga olish topshirilsin. 5. Madaniyat ishlari vazirligi Samarqand viloyati hokimligi bilan birgalikda Xoja Ahror Valiyning Samarqand tumanidagi meʼmoriy majmuasini taʼmirlash va uning atrofini obodonlashtirish ishlarini amalga oshirsin. 6. “Oʻzbekturizm” kompaniyasiga Samarqand viloyati hokimligi, Respublika “Maʼnaviyat va maʼrifat” markazi, Oʻzbekiston musulmonlari idorasi, “Nuroniy” jamgʻarmasi bilan birgalikda Xoja Ahror Valiy nomi bilan bogʻliq qadamjolarga yurtdoshlarimizning ziyoratlarini tashkil etish vazifasi topshirilsin. 7. Matbuot va axborot agentligi, “Oʻzteleradio” kompaniyasi, Oʻzbekiston milliy axborot agentligi va boshqa ommaviy axborot vositalariga Xoja Ahror Valiy tavalludining 600 yilligi munosabati bilan bogʻliq tadbirlarni keng yoritish tavsiya etilsin. 8. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari A. Azizxoʻjayev va Oʻzbekiston Respublikasi Prezidentining Davlat maslahatchisi Z. Husniddinov zimmasiga yuklansin.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH, SHUNINGDEK BAʼZILARINI OʻZ KUCHINI YOʻQOTGAN DEB HISOBLASH TOʻGʻRISIDA
(resolution, 2004-03-18)

Oʻzbekiston Respublikasi Vazirlar Mahkamasining “Oʻzbekiston Respublikasida arxiv ishini boshqarishni yanada takomillashtirish toʻgʻrisida” 2004-yil 3-fevraldagi 49-son qarorini bajarish yuzasidan Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasining “Arxiv ishi boʻyicha meʼyoriy hujjatlarni tasdiqlash toʻgʻrisida” 1999-yil 30-oktabrdagi 482-son qaroriga (Oʻzbekiston Respublikasi QT, 1999-y., 10-son, 62-modda) ilovaga muvofiq oʻzgartirishlar kiritilsin. 2. Ministrlar Sovetining “Respublikada arxiv ishini boshqarish sxemasi toʻgʻrisida” 1988-yil 31-oktabrdagi 389-son qarori oʻz kuchini yoʻqotgan deb hisoblansin. 1. 1-ilovada: a) Oʻzbekiston Respublikasi Vazirlar Mahkamasi huzuridagi Bosh arxiv boshqarmasiga koʻrsatmalar, Oʻzbekiston Respublikasi Vazirlar Mahkamasi huzuridagi “Oʻzarxiv” agentligiga koʻrsatmalar bilan almashtirilsin; b) 4-banddagi “Qoraqalpogʻiston Respublikasi Vazirlar Kengashi huzuridagi Arxiv boshqarmasi, viloyatlar va Toshkent shahar hokimliklari arxiv boʻlimlari tomonidan” soʻzlari “Qoraqalpogʻiston Respublikasi, viloyatlar va Toshkent shahar arxiv ishi hududiy boshqarmalari tomonidan” soʻzlari bilan almashtirilsin; v) 7-bandning birinchi va ikkinchi xatboshlari quyidagi tahrirda bayon qilinsin: “7. Oʻzbekiston Respublikasi davlat arxivlari toʻgʻrisidagi nizomlar Oʻzbekiston Respublikasi Vazirlar Mahkamasi huzuridagi “Oʻzarxiv” agentligi tomonidan tasdiqlanadi. Qoraqalpogʻiston Respublikasi Markaziy davlat arxivi (uning filiallari) hamda viloyatlar va Toshkent shahar davlat arxivlari (ularning filiallari) toʻgʻrisidagi nizomlar, Qoraqalpogʻiston Respublikasi, viloyatlar va Toshkent shahar arxiv ishi hududiy boshqarmalari tomonidan tasdiqlanadi”; g) 16-bandning beshinchi xatboshidagi “Oʻzbosharxiv” boshqarmasi tomonidan” soʻzlari “Oʻzarxiv” agentligi tomonidan” soʻzlari bilan almashtirilsin. 2. 2-ilovada Oʻzbekiston Respublikasi Vazirlar Mahkamasi huzuridagi Bosh arxiv boshqarmasiga hamda “Oʻzbosharxiv” boshqarmasiga koʻrsatmalar tegishli ravishda Oʻzbekiston Respublikasi Vazirlar Mahkamasi huzuridagi “Oʻzarxiv” agentligiga hamda “Oʻzarxiv” agentligiga koʻrsatmalar bilan almashtirilsin. 3. 4-ilovada Oʻzbekiston Respublikasi Vazirlar Mahkamasi huzuridagi Bosh arxiv boshqarmasiga koʻrsatmalar, Oʻzbekiston Respublikasi Vazirlar Mahkamasi huzuridagi “Oʻzarxiv” agentligiga koʻrsatmalar bilan almashtirilsin.
Fargʻona “Furan birikmalari kimyo zavodi” OAJ balansidagi profilaktoriya inshootini Fargʻona “Muruvvat” bolalar uyi balansiga oʻtkazish toʻgʻrisida
(resolution, 2004-03-17)

Fargʻona “Muruvvat” bolalar uyining shart-sharoitlarini yaxshilash va moddiy-texnika bazasini mustahkamlash maqsadida Vazirlar Mahkamasi qaror qiladi: 1. Fargʻona viloyati hokimining Fargʻona shahri, Qashqar-qishloq koʻchasi, 9 “A” uy manzilida joylashgan davlat mulki hisoblangan profilaktoriya binosini tutash hududi bilan “Fargʻona furan birikmalari kimyoviy zavodi” OAJ balansidan Fargʻona “Muruvvat” bolalar uyi balansiga begʻaraz berish toʻgʻrisidagi taklifiga rozilik berilsin. 2. “Oʻzkimyosanoat” davlat-aksiyadorlik kompaniyasi, Oʻzbekiston Respublikasi Mehnat va aholini ijtimoiy muhofaza qilish vazirligi va Davlat mulki qoʻmitasi belgilangan tartibda mazkur bino va unga tutash hududi bilan “Fargʻona furan birikmalari kimyoviy zavodi” ochiq aksiyadorlik jamiyati balansidan Fargʻona “Muruvvat” bolalar uyi balansiga oʻtkazilishini taʼminlasin. 3. Fargʻona viloyati hokimligi Oʻzbekiston Respublikasi Mehnat va aholini ijtimoiy muhofaza qilish vazirligi bilan birgalikda “Muruvvat” bolalar uyining barcha bolalar kontingentini joylashtirishni hisobga olib, zarur hollarda homiylik mablagʻlarini jalb etgan holda, oʻtkazib berilayotgan binoni rekonstruksiya qilish va kapital taʼmirlashni amalga oshirsin. 4. Vazirlar Mahkamasining “Kimyo sanoatini boshqarish tuzilmasini takomillashtirish chora-tadbirlari toʻgʻrisida” 2001-yil 13-martdagi 124-son qarorining 4-ilovasi 27-pozitsiyasi chiqarib tashlansin. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov va Fargʻona viloyati hokimi A.A. Ataboyev zimmasiga yuklansin.
NAVROʻZ UMUMXALQ BAYRAMINI KENG NIShONLASh TOʻGʻRISIDA
(resolution, 2021-02-22)

Navroʻz Sharq xalqlari, jumladan, Oʻzbekiston xalqi uchun eng qadimiy va azaliy bayramlardan biridir. Bahor fasli va tabiat uygʻonishining timsoli, yasharish va yangilanish ramzi boʻlmish bu ayyomni orziqib kutish, baland ruh va katta xursandchilik bilan nishonlash el-yurtimiz uchun olijanob anʼanaga aylanib qolgan. Maʼlumki, Navroʻz bayrami yurtimizda mart oyining uchinchi oʻn kunligi boshlanishiga toʻgʻri keladi. Va shunga asoslanib, mamlakatimizda 21-mart kuni Navroʻz bayrami, deb eʼlon qilingan. Anʼanaga koʻra, Navroʻzga bagʻishlab poytaxtimiz Toshkentda, viloyatlar, shahar va tuman markazlarida bayram marosimlari, xalq sayillari va tomoshalar oʻtkaziladi. Uzoq va davomli tariximizdan maʼlumki, Navroʻz bir kun emas, bir oy mobaynida bayram qilinadi va joylarda odamlar tabiat bilan hamohang boʻlib, bu ayyom quvonchini koʻpchilik bilan baham koʻradi. Xalqimizning mana shunday bayramlarni har qaysi voha va vodiyning mahalliy iqlim va tabiiy sharoitidan kelib chiqqan holda oʻtkazishi har tomonlama eʼtibor va qoʻllab-quvvatlashga munosibdir. Respublika Gidrometereologiya Bosh boshqarmasining maʼlumotlariga koʻra, keyingi yillarda umuman iqlim oʻzgarishi munosabati bilan aynan shu mavsumda ob-havoning buzilib, yogʻingarchilik koʻp boʻlishi kuzatilmoqda va joriy yil ham bundan istisno emas. Bunday vaziyat ommaviy bayram tadbirlarini ochiq maydonlarda, istirohat bogʻlarida xalqimizning keng ishtirokida oʻtkazish uchun muayyan qiyinchiliklar tugʻdirmoqda. Navroʻz umumxalq bayramini milliy qadriyat va urf-odatlarimiz ruhida keng nishonlash, uni oʻtkazish uchun qulay shart-sharoit yaratish, odamlarning koʻngilli dam olishini tashkil etish maqsadida Vazirlar Mahkamasi qaror qiladi: 1. Poytaxtimiz Toshkentda, Qoraqalpogʻiston Respublikasining poytaxti Nukus shahrida, viloyatlar, shahar va tuman markazlarida Navroʻz umumxalq bayramiga bagʻishlangan tadbirlarni ob-havo sharoitini hisobga olib, mart oyining oxirigacha oʻtkazish maqsadga muvofiq, deb topilsin. 2. Bayramga tayyorgarlik koʻrish va uni oʻtkazish bilan bogʻliq masalalarni hal etish Qoraqalpogʻiston Respublikasi Joʻqorgʻi Kengesi Raisi, viloyatlar va Toshkent shahar hokimlari zimmasiga yuklansin. Navroʻz umumxalq bayramiga tayyorgarlik koʻrish va uni oʻtkazish boʻyicha respublika tashkiliy qoʻmitasiga bayram munosabati bilan markazda va joylarda belgilangan barcha tashkiliy-amaliy ishlarni keng jamoatchilikni jalb qilgan holda, yuksak darajada oʻtkazish yuzasidan zarur chora-tadbirlar koʻrish vazifasi topshirilsin. 3. Ushbu qaror ijrosini nazorat qilish Bosh vazir Sh. Mirziyoyevga yuklatilsin.
“OZIQ-OVQAT MAHSULOTLARI ISHLAB CHIQARISHNI KOʻPAYTIRISH (KR2)” LOYIHASI DOIRASIDA YAPONIYA HUKUMATINING BEGʻARAZ YORDAMIDAN FOYDALANISH CHORA-TADBIRLARI TOʻGʻRISIDA
(resolution, 2021-02-22)

“Oziq-ovqat mahsulotlari ishlab chiqarishni koʻpaytirish (KR2)” loyihasi doirasida qishloq xoʻjaligi texnikasi va asbob-uskunalari yetkazib berishni tashkil etish uchun Yaponiya Hukumatining 420 mln. Yaponiya yeni miqdoridagi begʻaraz yordamidan samarali foydalanishni taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Qishloq va suv xoʻjaligi vaziri koʻrsatib oʻtilgan grant boʻyicha Ayirboshlash notalarini Oʻzbekiston Respublikasi Hukumati nomidan imzolashga vakil qilinsin. 2. Quyidagilarga: Oʻzbekiston Respublikasi Tashqi iqtisodiy aloqalar, investitsiyalar va savdo vazirligiga hamda Qishloq va suv xoʻjaligi vazirligiga begʻaraz yordamni olish uchun zarur boʻlgan tartib-qoidalarni Yaponiya tomoni bilan kelishilgan muddatlarda rasmiylashtirish; Oʻzbekiston Respublikasi Tashqi iqtisodiy faoliyat milliy bankiga grant mablagʻlariga hisob-kitob xizmati koʻrsatish vazifasi yuklansin. 3. Grant mablagʻlari hisobiga sotib olinadigan qishloq xoʻjaligi texnikasi, asbob-uskunalar va xizmatlar loyihani amalga oshirish davrida bojxona toʻlovlaridan ozod qilinsin. 4. Oʻzbekiston Respublikasi Tashqi ishlar vazirligi Qishloq va suv xoʻjaligi vazirligining buyurtmanomalariga binoan koʻrsatib oʻtilgan loyihani amalga oshirishda qatnashuvchi xorijiy mutaxassislarga kirish vizalari konsullik yigʻimlari undirilmasdan rasmiylashtirilishini belgilangan tartibda taʼminlasin. 5. Oʻzbekiston Respublikasi Ichki ishlar vazirligi Qishloq va suv xoʻjaligi vazirligining buyurtmanomalariga binoan loyihani amalga oshirishda qatnashuvchi xorijiy mutaxassislarga davlat bojlari undirilmasdan koʻp martalik vizalar berilishini va muddati uzaytirilishini, shuningdek ularning vaqtinchalik roʻyxatdan oʻtkazilishini hamda vaqtinchalik roʻyxatdan oʻtkazish muddati uzaytirilishini taʼminlasin. 6. Mazkur qarorning bajarilishini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
SUGʻURTALOVChILARNING AKTIVLARI VA MAJBURIYATLARI TOʻGʻRISIDAGI NIZOMNI TASDIQLASh HAQIDA
(order, 2006-05-02)

Oʻzbekiston Respublikasi “Sugʻurta faoliyati toʻgʻrisida”gi Qonunining 10-moddasi va Oʻzbekiston Respublikasi Vazirlar Mahkamasining 1998-yil 8-iyuldagi 286-sonli “Sugʻurta faoliyatini davlat tomonidan tartibga solish chora-tadbirlari toʻgʻrisida”gi qarorining 3-bandiga asosan buyuraman: 1. Ilova* qilingan Sugʻurtalovchilarning aktivlari va majburiyatlari toʻgʻrisidagi nizom tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatiga olingan kundan boshlab oʻn kun oʻtgach kuchga kiritilsin. 3. Mazkur buyruq kuchga kirgan kundan boshlab: Oʻzbekiston Respublikasi Moliya vazirligi tomonidan 1999-yil 11-mayda 39-son (1999-yil 4-sentabr, roʻyxat raqami 739-son) bilan tasdiqlangan Oʻzbekiston Respublikasi hududida oʻz faoliyatini amalga oshirayotgan sugʻurta tashkilotlarining aktivlariga doir majburiyatlarini meʼyoriy nisbatlari toʻgʻrisidagi nizom; Oʻzbekiston Respublikasi Moliya vazirligining 2002-yil 2-yanvardagi “Oʻzbekiston Respublikasi hududida oʻz faoliyatini amalga oshirayotgan sugʻurta tashkilotlarining aktivlariga doir majburiyatlarini meʼyoriy nisbatlari toʻgʻrisidagi nizomiga oʻzgartirishlar kiritish toʻgʻrisida”gi 1-sonli buyrugʻi (2002-yil 12-yanvar, roʻyxat raqami 739-1-son — Meʼyoriy hujjatlar axborotnomasi, 2002-y., 1-2 son) oʻz kuchini yoʻqotgan deb hisoblansin.
IShLAB ChIQARILADIGAN VA REALIZATSIYA QILINADIGAN TOVARLAR (IShLAR, XIZMATLAR) BOʻYIChA QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunning 7-moddasiga muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladi: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 2003-yil 7-martdagi 43, 2003-37-son qaror bilan tasdiqlangan Ishlab chiqarilgan va sotilgan tovarlar (ishlar, xizmatlar) boʻyicha qoʻshilgan qiymat soligʻini hisoblab chiqarish va toʻlash tartibi toʻgʻrisidagi yoʻriqnomaga (2003-yil 29-aprel, roʻyxat raqami 1238-son — Meʼyoriy hujjatlar axborotnomasi, 2003-yil, 7, 8-son) ilovaga* binoan oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi.
OʻZBEKISTON RESPUBLIKASIDA IShLAB ChIQARILADIGAN TOVARLAR BOʻYIChA YuRIDIK ShAXSLAR TOMONIDAN AKSIZ SOLIGʻINI HISOBLAB ChIQISh VA TOʻLASh TARTIBI TOʻGʻRISIDAGI YOʻRIQNOMANI TASDIQLASh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunning 7-moddasiga muvofiq Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Ilova* qilinayotgan Oʻzbekiston Respublikasida ishlab chiqariladigan tovarlar boʻyicha yuridik shaxslar tomonidan aksiz soligʻini hisoblab chiqish va toʻlash tartibi toʻgʻrisidagi (yangi tahrirda) yoʻriqnoma tasdiqlansin. 2. Quyidagilar oʻz kuchini yoʻqotgan deb topilsin: Oʻzbekiston Respublikasi Moliya vazirligi va Davlat bojxona qoʻmitasi tomonidan 2002-yil 14-yanvardagi 11, 2002-14-sonli qarorlari bilan tasdiqlangan “Oʻzbekiston Respublikasida ishlab chiqariladigan tovarlar boʻyicha yuridik shaxslar tomonidan aksiz soligʻini hisoblab chiqish va toʻlash tartibi toʻgʻrisidagi yoʻriqnoma” (2002-yil 11-mart, roʻyxat raqami 1106-son — Meʼyoriy hujjatlar axborotnomasi, 2002-y., 5-son); Oʻzbekiston Respublikasi Moliya vazirligi va Davlat soliq qoʻmitasi tomonidan 2002-yil 30-dekabrdagi 11-1, 2002-90-sonli qarorlari bilan tasdiqlangan “Oʻzbekiston Respublikasida ishlab chiqariladigan tovarlar boʻyicha yuridik shaxslar tomonidan aksiz soligʻini hisoblab chiqish va toʻlash tartibi toʻgʻrisida”gi yoʻriqnomaga oʻzgartirishlar va qoʻshimchalar kiritish toʻgʻrisida”gi qarori (2003-yil 25-fevral, roʻyxat raqami 1106-1-son — Meʼyoriy hujjatlar axborotnomasi, 2003-y., 4-son); Oʻzbekiston Respublikasi Moliya vazirligi va Davlat soliq qoʻmitasi tomonidan 2003-yil 30-maydagi 71, 2003-54-sonli qarorlari bilan tasdiqlangan “Tozalangan oʻsimlik (paxta) yogʻi ishlab chiqaruvchi korxonalar tomonidan ushbu mahsulotga qoʻshimcha ikki foizli aksiz soligʻini hisoblab chiqish va ushbu mablagʻlarni “Yogʻmoytamakisanoat” uyushmasining maxsus hisobiga oʻtkazish toʻgʻrisidagi nizomni tasdiqlash haqida” (2003-yil 10-iyun, roʻyxat raqami 1247-son — Meʼyoriy hujjatlar axborotnomasi, 2003-y., 11-son); Oʻzbekiston Respublikasi Moliya vazirligi va Davlat soliq qoʻmitasi tomonidan 2003-yil 25-iyundagi 74, 2003-57-sonli qarorlari bilan tasdiqlangan “Tarkibida 30 foiz va undan ortiq spirt boʻlgan aroq, konyak (brendi) va boshqa alkogol mahsulotlari, shuningdek tarkibida 10 foizdan 30 foizgacha spirt boʻlgan spirtli vino hamda boshqa uzum, meva va boshqa alkogolli ichimliklar, tarkibida 10 foizgacha spirt boʻlgan vino, shampan vinosi va kam quvvatli ichimliklar ishlab chiqaruvchi korxonalar tomonidan ushbu mahsulotlarga qoʻshimcha aksiz soligʻini hisoblash va koʻrsatilgan mablagʻlarni “Oʻzmevasabzavotuzumsanoat-xolding” XKning maxsus hisobiga oʻtkazish toʻgʻrisida nizom (2003-yil 1-avgust, roʻyxat raqami 1261-son — Meʼyoriy hujjatlar axborotnomasi, 2003-y., 15-son). 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
qishloq xoʻjaligi yerlarining normativ qiymatidan kelib chiqib TOVAR IShLAB ChIQARUVChILARI TOMONIDAN YaGONA ER SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI VAQTINChALIK NIZOMNI TASDIQLASh HAQIDA
(resolution, 2008-01-31)

Oʻzbekiston Respublikasi Vazirlar Mahkamasining 2003-yil 25-dekabrdagi “Oʻzbekiston Respublikasining 2004-yilgi Davlat budjeti parametrlari toʻgʻrisida”gi 567-son qarorining ijrosini taʼminlash yuzasidan qaror qilamiz: 1. Ilova* qilinayotgan Qishloq xoʻjaligi yerlarining normativ qiymatidan kelib chiqib qishloq xoʻjaligi tovar ishlab chiqaruvchilari tomonidan yagona yer soligʻini hisoblab chiqarish va toʻlash tartibi toʻgʻrisidagi vaqtinchalik nizom tasdiqlansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgach kuchga kiradi.
SUV RESURSLARIDAN FOYDALANGANLIK UChUN SOLIQNI HISOBLAB ChIQARISh VA TOʻLASh TARTIBI TOʻGʻRISIDA YOʻRIQNOMAGA OʻZGARTIRISh KIRITISh HAQIDA
(resolution, 2008-01-31)

Oʻzbekiston Respublikasi Soliq kodeksi, Oʻzbekiston Respublikasi “Davlat soliq xizmati toʻgʻrisida”gi Qonunining 7-moddasi va Oʻzbekiston Respublikasi Vazirlar Mahkamasining 2003-yil 25-dekabrdagi “Oʻzbekiston Respublikasining 2004-yilgi Davlat budjeti parametrlari toʻgʻrisida”gi 567-son qaroriga muvofiq qaror qilamiz: 1. Oʻzbekiston Respublikasi Moliya vazirligi va Davlat soliq qoʻmitasi tomonidan 2002-yil 14-yanvarda 7, 2002-8-son qaror bilan tasdiqlangan Suv resurslaridan foydalanganlik uchun soliqni hisoblab chiqarish va toʻlash tartibi toʻgʻrisidagi yoʻriqnomaga (2002-yil 15-fevral, roʻyxat raqami 1097-son — Meʼyoriy hujjatlar axborotnomasi, 2002-y., 3-4-son; 2003-y., 4-son) ilovaga* muvofiq oʻzgartishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan paytdan boshlab oʻn kun oʻtgach kuchga kiradi.
OʻZBEKISTON RESPUBLIKASI HUDUDIGA IMPORT QILINADIGAN TOVARLARGA NISBATAN QOʻShILGAN QIYMAT SOLIGʻINI HISOBLAB ChIQARISh VA TOʻLASh TARTIBI TOʻGʻRISIDAGI YOʻRIQNOMAGA OʻZGARTIRISh VA QOʻShIMChALAR KIRITISh HAQIDA
(resolution, 2008-02-26)

Oʻzbekiston Respublikasi Soliq kodeksi va Bojxona kodeksi, Oʻzbekiston Respublikasi “Davlat bojxona xizmati toʻgʻrisida”gi Qonunning 7-moddasiga muvofiq Oʻzbekiston Respublikasi Moliya vazirligi va Davlat bojxona qoʻmitasi qaror qiladi: 1. Oʻzbekiston Respublikasi Moliya vazirligi va Davlat bojxona qoʻmitasi tomonidan 2002-yil 23-yanvarda 27 va 02/8-2-son qaror bilan tasdiqlangan Oʻzbekiston Respublikasi hududiga import qilinayotgan tovarlarga nisbatan qoʻshilgan qiymat soligʻini hisoblab chiqarish va toʻlash tartibi toʻgʻrisidagi yoʻriqnomaga (2002-yil 15-aprel, roʻyxat raqami 1124-son — Meʼyoriy hujjatlar axborotnomasi, 2002-y., 7, 14-son; 2003-y., 4-son) ilovaga* binoan oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.